ยูเอสเอส วิสคอนซิน (BB-64)

ยูเอสเอส วิสคอนซิน (BB-64) () เป็นเรือประจัญบานลำที่ 4 ในชั้นไอโอวาที่สร้างขึ้นสำหรับกองทัพเรือสหรัฐในช่วงทศวรรษที่ 1940 ปัจจุบันเป็นพิพิธภัณฑ์ สร้างเสร็จในปี ค.ศ. 1944 และถูกส่งไปประจำการในเขตสงครามแปซิฟิกในช่วงสงครามโลกครั้งที่สอง เข้าร่วมรบในการทัพฟิลิปปินส์ ยุทธการอิโวจิมะ และยุทธการที่โอกินาวะ ในช่วงสงครามเกาหลี วิสคอนซินได้โจมตีเป้าหมายของเกาหลีเหนือเพื่อสนับสนุนปฏิบัติการภาคพื้นดินของสหประชาชาติและเกาหลีใต้ หลังจากนั้นจึงปลดประจำการ ต่อมาถูกนำกลับมาประจำการอีกครั้งในปี ค.ศ. 1986 และเข้าร่วมปฏิบัติการพายุทะเลทรายในช่วงเดือนมกราคม – กุมภาพันธ์ ค.ศ. 1991

ยูเอสเอส วิสคอนซิน ปลดประจำการครั้งสุดท้ายในเดือนกันยายน ค.ศ. 1991 หลังจากประจำการอยู่ 14 ปี เรือได้รับดาวยุทธการ 6 ดวงจากการเข้าร่วมสงครามโลกครั้งที่สอง และสงครามเกาหลี รวมถึงประกาศนียบัตรยกย่องชมเชยสำหรับการเข้าร่วมสงครามอ่าว เรือประจัญบานวิสคอนซินถูกจำหน่ายออกจากทะเบียนเรือรบของกองทัพเรือสหรัฐเมื่อวันที่ 17 มีนาคม ค.ศ. 2006 และต่อมาได้ถูกบริจาคให้กับศูนย์วิทยาศาสตร์และพิพิธภัณฑ์นอติคัส (Nauticus) ในนอร์ฟอล์ก รัฐเวอร์จิเนีย

 อ้างอิง 

หมวดหมู่:เรือประจัญบานชั้นไอโอวา
หมวดหมู่:เรือในสังกัดกองทัพเรือสหรัฐ
หมวดหมู่:เรือประจัญบาน
ว
หมวดหมู่:เรือประจัญบานในสงครามโลกครั้งที่สอง
ว
ว
หมวดหมู่:เรือในสงครามเย็น
หมวดหมู่:การยอมจำนนของญี่ปุ่น
หมวดหมู่:พิพิธภัณฑ์เรือในสหรัฐ
หมวดหมู่:พิพิธภัณฑ์สงครามโลกครั้งที่สอง
หมวดหมู่:เรือที่ต่อในสหรัฐ